# B. Traven

### El Vikipedio

B. TRAVEN (naskiĝis la 25-an de februaro 1882 - mortis la 4-an de marto aŭ 26-an de marto 1969 en Meksiko, subŝtato Chiapas), estis germana verkisto, priskribanta la vivon de sociale malfortaj homoj, precipe de meksikaj indianoj.

Li estas la plej granda literatura mistero de la 20-a jarcento, ĉar li dum sia tuta vivo sekretigis sian identecon. Ŝajnas, ke li aktivis en Germanio kiel aktoro sub la nomo Rut Marut, partoprenis en la Bavaria Respubliko de Konsilantaroj, kaj ekde 1924 li vivis en Ameriko. Eĉ kiel fama verkisto, kies verkojn oni sukcese filmis, li ne volis malkaŝi, kiu li fakte estas, ĉar laŭ lia opinio gravas la verko, ne lia privata vivo. Tial aperis opinioj, ke li estas reĝa bastardo aŭ pesekutata krimulo aŭ revoluciulo k.s. Eble li uzadis ankaŭ la nomojn Hal Croves, Richard Maurhut, Torsvan, Herman Albert Otto Max Feige. Oni eĉ suspektis, ke li estas Jack London, kiu nur ŝajnigis memmortigon kaj daŭrigis sian literaturan agadon sub alia nomo kaj en alia lingvo.

Li estas fama precipe per siaj romanoj pri ekspluatataj meksikaj indianoj, kiujn oni dungis dum preskaŭ sklavaj vivkondiĉoj ĉe arbohakado de mahagono - kiu hakis malmulte da arboj, estis dumnokte pendigita sur arbo, sed ne je la kolo, sed nur je la manoj. Tamen tiom pli granda estis la suferado kaj la viroj matene tute ne povis moviĝi.

Sed ankaŭ liaj ceteraj romanoj parolas pri socialaj maljustaĵoj, praktikataj ĉe kotonrikoltantoj, maristoj, laboristoj.

Albert Einstein, je la demando al li farita : kiun libron li kunportus se ironta sur dezertan insulon respondis: neniu ajn kondiĉe ke estus libro de Traven.

## [redaktu] Verkoj

- 1926 Die Baumwokkpflücker (Koton-rikoltantoj)
- 1926 Das Totenschiff (La mortula ŝipo) - filmita
- 1926 Der Wobbly
- 1927 Der Schatz der Sierra Madre (Trezoro de Sierra Madre) - anglalingve filmita kiel The Treasure of the Sierra Madre
- 1928 Land des Frühlings (Lando de printempo)
- 1928 Der Busch (Ĝangalo)
- 1929 Die Brücke im Dschungel (Ponto en ĝangalo)
- 1929 Die Weiße Rose (Blanka Rozo)
- 1931 Der Karren (Ĉaro)
- 1931 Regierung (Diktaturo)
- 1933 Der Marsch ins Reich der Caoba (Marŝo en la regnon de mahagono)
- 1936 Die Troza (Trunko)
- 1936 Die Rebellion der Gehenkten (Ribelo de pendigitoj) - filmita
- 1936 Sonnen-Schöpfung / Indianische Legende (Sun-kreinto, indiana legendo)
- 1940 Ein General kommt aus dem Dschungel (Generalo venas el ĝangalo)
- 1950 Macario
- 1958 Der dritte Gast
- 1960 Aslan Norval
- 1963 Khundar

## [redaktu] Rete atingeblaj estas

Romanoj

- B. Traven: La mortula ŝipo Alternativa ligo
- B. Traven: La ĉaro

Rakontoj

- Ret Marut: En la nebulo
- Ret Marut: La fremda soldato
- Ret Marut: La historio pri la neentombigita mortinto
- Ret Marut: Trompantoj

## [redaktu] Virtuala Literaturklubo B.Traven

- Pli da informoj

## [redaktu] Cezarkulturo

- Pliaj informoj kaj tekstpartoj pri kaj de B.Traven

Elŝutita el "http://eo.wikipedia.org../../../b/2E/_/B._Traven_ca69.html"

Kategorioj: Germanaj verkistoj | Naskiĝintoj en 1882 | Mortintoj en 1969

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Deutsch
- English
- Español
- Suomi
- Français
- עברית
- Magyar
- Italiano
- Nederlands
- Svenska